Annwyl fyfyrwyr,
 
Mae cofrestr Tystysgrif Sgiliau Iaith (TSI) y Coleg Cymraeg Cenedlaethol ym Mhrifysgol Cymru y Drindod Dewi Sant ar agor! Cofrestrwch nawr er mwyn manteisio ar y cyfle hwn!

Beth yw’r dystysgrif? 
 
Cyfleu euraidd i ennill cymhwyster sy’n dangos tystiolaeth o’ch sgiliau iaith, a’ch gallu i weithio drwy gyfrwng y Gymraeg. 
Pan fyddwch yn ymgeisio am swyddi yn y dyfodol felly, bydd gennych:
· dystiolaeth o lefel eich sgiliau iaith Gymraeg 
· ffordd o ddangos eich gallu i gyfathrebu’n hyderus ac yn broffesiynol yn y Gymraeg mewn amrywiaeth o gyd-destunau a sefyllfaoedd.
 
I ennill y Dystysgrif mae angen gwneud cyflwyniad llafar a chwblhau prawf ysgrifenedig sy’n cynnwys tair tasg. Bydd y cyflwyniadau llafar yn digwydd ar-lein cyn canol mis Mawrth 2021. Cynhelir y prawf ysgrifenedig ar naill y 4 neu 5 o fis Mai 2021 ar gyfrifiadur. Bydd y tiwtor yn cadarnhau union ddyddiad y prawf ysgrifenedig ar ôl i’r gofrestr gau ddechrau mis Tachwedd. 
Mae mwy o wybodaeth yn y fideo HWN:  TSI - Fideo
 
Pwy sy’n gallu ymgeisio?
 
Gall unrhyw fyfyriwr addysg uwch prifysgol ymgeisio!
 
Nid oes angen i fyfyrwyr sy’n astudio BA Addysg Gynradd gyda SAC sydd yn y flwyddyn 1af neu’r 2il flwyddyn gofrestru oherwydd y byddwch yn sefyll y dystysgrif pan fyddwch yn y 3edd flwyddyn. Mae’n bwysig bod myfyrwyr y 3edd flwyddyn yn cofrestru.
 
Sut ydw i’n cofrestru?
1.
Bydd angen i chi fod yn aelod o’r Coleg Cymraeg Cenedlaethol cyn cofrestru. Gallwch ymaelodi â’r Coleg Cymraeg drwy glicio YMA: Ymaelodi â'r Coleg Cymraeg. 

*Os ydych wedi cofrestru â’r Coleg Cymraeg cyn ymuno â’r Brifysgol, bydd angen i chi ymaelodi eto fel ‘Myfyriwr’.
 
2.
Yna, ar ôl i chi ymaelodi â’r Coleg Cymraeg Cenedlaethol, cofrestrwch am y Dystysgrif Sgiliau Iaith drwy glicio YMA: Cofrestru ar gyfer y TSI
 
Beth sy’n digwydd wedyn?
Ar ôl i chi gofrestru, bydd tiwtor y Dystysgrif Sgiliau Iaith yn Y Drindod Dewi Sant, yn cysylltu â chi i drefnu cyfres o sesiynau iaith i'ch cefnogi, rhwng nawr a diwedd y flwyddyn academaidd.
 
Manteisiwch ar y cyfle gwych yma i wella’ch sgiliau iaith ac ennill cymhwyster ychwanegol!

Dyddiad Cau ar gyfer cofrestru: Tachwedd yr 2il
 
 
Os ydych wedi cofrestru ar gyfer y Dystysgrif Sgiliau Iaith yn y ddwy flynedd ddiwethaf ac heb gwblhau naill ai’r asesiad llafar a/neu’r asesiad ysgrifenedig, am ba bynnag reswm. Mae cyfle i bwy bynnag sydd eisiau cwblhau y cymhwyster i wneud hynny. Os ydych yn dymuno cwblhau y Dystysgrif (sefyll yr asesiad llafar a/neu’r asesiad ysgrifenedig) bydd gofyn i chi lenwi’r ffurflen hon cyn 2 Tachwedd 2020. Byddwch yn derbyn cadarnhad drwy e-bost a bydd tiwtor iaith eich sefydliad yn cysylltu maes o law i roi gwybod pa gefnogaeth sydd ar gael ac hefyd trefniadau’r asesiadau. 
 
Cysylltu:
 
Os oes gennych unrhyw ymholiadau, cysylltwch â chydlynydd a tiwtor y dystysgrif - Bethan Griffiths bethan.griffiths@pcydds.ac.uk.
 
Cofion cynnes,
 
Bethan Wyn

